и кацане по прибори по категории I, II и III, се използват трансмисометри и/или скетърметри, както е определено от компетентния орган.
 (3) Визуализиране
 Когато хоризонталната видимост на ПИК се определя чрез инструментални системи, в метеорологичната станция се разполага съответен дисплей — един или повече, ако е необходимо. Дисплеите в метеорологичната станция и в органите за обслужване на въздушното движение се отнасят за едни и същи датчици, а когато са необходими отделни датчици, дисплеите се обозначават ясно с цел идентифициране на пистата за излитане и кацане и частта от нея, наблюдавана чрез всеки датчик.
 (4) Осредняване
 (i)
 Когато за оценка на хоризонталната видимост на писти за излитане и кацане се използват инструментални системи, постъпващите от тях данни се актуализират най-малко на всеки 60 секунди, за да се осигури предоставянето на актуални, представителни стойности.
 (ii)
 Периодът на осредняване на стойността на хоризонталната видимост на писти за излитане и кацане е:
 (A)
 1 минута — за локалните редовни и специални сведения и за визуализиране на дисплеи за RVR в органите за ОВД;
 (B)
 10 минути за METAR, освен когато 10-минутният период, непосредствено предхождащ наблюдението, включва рязко изменение на стойностите на RVR; в такъв случай за получаване на средни стойности се използват само стойностите, получени след рязкото изменение.
 г) Метеорологични явления в момента на наблюдението
 (1) Като минимум се съобщават следните метеорологични явления в момента на наблюдението: дъжд, ръмеж, сняг и преохладен валеж — включително интензивността им, омара, димка, мъгла, мъгла и мраз и гръмотевични бури, включително гръмотевични бури в близост.
 (2) Разположение
 Метеорологичният прибор, използван за измерване на метеорологични явления в момента на наблюдението на летището и в близост до него, се разполага по такъв начин, че да предоставя представителни данни за зоната, за която се изискват измерванията.
 д) Облачност
 (1) Наблюдават се и се съобщават типът, количеството и височината на долната граница на облачността, доколкото е необходимо за описване на облачността от оперативно значение. Когато небето е покрито, вместо типа, количеството и височината на долната граница на облачността се наблюдава и съобщава вертикалната видимост, ако се измерва. Височината на долната граница на облачността и вертикалната видимост се съобщават във футове.
 (2) Разположение
 Метеорологичният прибор, използван за измерване на количеството и височината на облачността, се разполага по такъв начин, че да предоставя представителни данни за зоната, за която се изискват измерванията.
 (3) Визуализиране
 Когато се използва автоматизирано оборудване за измерване на височината на долната граница на облачността, в метеорологичната станция се разполага най-малко един съответен дисплей. Дисплеите в метеорологичната станция и в органите за обслужване на въздушното движение се отнасят за едни и същи датчици, а когато са необходими отделни датчици, дисплеите се обозначават ясно с цел идентифициране на зоната, наблюдавана чрез всеки датчик.
 (4) Ниво на отчитане
 (i)
 Височината на долната граница на облаците се съобщава спрямо превишението на летището.
 (ii)
 Когато използвана писта за излитане и кацане, оборудвана за точен подход, е с праг, разположен с 50 ft (15 m) или повече под превишението на летището, се осигурява височината на долната граница на облачността да се съобщава на долитащите ВС спрямо